b'\n_START_ARTICLE_\nCicifuj\n_START_PARAGRAPH_\nCiciban \xe2\x80\x93 Cicifuj je pesem Otona \xc5\xbdupan\xc4\x8di\xc4\x8da, ki je prvi\xc4\x8d iz\xc5\xa1la leta 1915 v knji\xc5\xbeici Ciciban in \xc5\xa1e kaj. Leta 1922 je iz\xc5\xa1la v nespremenjenem ponatisu, a s skraj\xc5\xa1anim naslovom Ciciban, leta 1932 pa je iz\xc5\xa1el nov natis Cicibana, z ilustracijami Nikolaja Pirnata in dopolnjen s petimi pesmimi.\n_START_SECTION_\nVsebina in kratek povzetek besedila\n_START_PARAGRAPH_\nCICIBAN \xe2\x80\x93 CICIFUJ_NEWLINE_CICIBAN, KAJ PA JE DANES, \xc4\x8cUJ!_NEWLINE__NEWLINE_KAJ TI TO PTI\xc4\x8cKA PREPEVA?_NEWLINE__NEWLINE_PO VSEJ DOBRAVI ODMEVA:_NEWLINE__NEWLINE_\xc2\xbbCICIFUJ, CICIFUJ, CICIFUJ,_NEWLINE__NEWLINE_CICIFUJ, FEJ IN FUJ!\xc2\xab_NEWLINE_(\xc5\xbdupan\xc4\x8di\xc4\x8d 1970: 17)_NEWLINE_Cicibana v go\xc5\xa1\xc4\x8davi vsak dan pozdravi pti\xc4\x8dica, danes pa ga s svojim petjem opozori, da ni Ciciban, ampak Cicifuj. Ciciban se sprva za\xc4\x8dudi, zakaj Cicifuj, ko pa zagleda svoje roke, mu takoj postane jasno, da si jih je pozabil umiti. V poto\xc4\x8dku se umije, pti\xc4\x8dica pa mu spet zapoje:\xc2\xa0\xc2\xbbCiciban, Ciciban, dober dan!\xc2\xab\xc2\xa0(\xc5\xbdupan\xc4\x8di\xc4\x8d 1970: 17)\n_START_SECTION_\nInterpretacija literarnega lika\n_START_PARAGRAPH_\nCicifuj je knji\xc5\xbeevni lik pesmi Ciciban - Cicifuj. Po definiciji v SSKJ je ciciban pred\xc5\xa1olski otrok ali otrok ni\xc5\xbejih razredov osnovne \xc5\xa1ole, definicija cicifuja pa se glasi: cicifuj medm. (u) posnema petje sinice: cicifuj, cicifuj, poje z drevesa; sam.: danes se nisem umil \xc5\xa1e, fej, fuj, danes sem res Cicifuj! (O. \xc5\xbdupan\xc4\x8di\xc4\x8d); umazan\xc4\x8dek, pacek._NEWLINE_Prvotno je beseda ciciban pomenila mladega mlinarja, nato pa je ponarodela. Dogajalni prostor je narava, go\xc5\xa1\xc4\x8dava, katere del je Cicifuj sam. Cicifuj je spro\xc5\xa1\xc4\x8den, razigran: Ciciban te\xc4\x8de v zeleni dan (\xc5\xbdupan\xc4\x8di\xc4\x8d 1970: 16), a tudi odkritosr\xc4\x8den in po\xc5\xa1ten, saj prizna, da je danes res Cicifuj: \xc2\xbbSeveda, danes se nisem umil \xc5\xa1e, fej, fuj, danes sem res Cicifuj!\xc2\xab\xc2\xa0(\xc5\xbdupan\xc4\x8di\xc4\x8d 1970: 16). Besedilo je igrivo, zvo\xc4\x8dno, v sredi\xc5\xa1\xc4\x8du je otrokova vzornost. Ciciban \xe2\x80\x93 Cicifuj je posredno pou\xc4\x8dna pesem.\n_START_SECTION_\nPrimerjava z drugimi literarnimi liki\n_START_PARAGRAPH_\nLiterarni lik Cicifuja, ki je nastal na osnovi Cicibana, bi lahko primerjali z Jurijem Murijem avtorja Toneta Pav\xc4\x8dka, ki je prvi\xc4\x8d iz\xc5\xa1el kot slikanica leta 1988, v zbirki Velike slikanice. Tema v obeh pesmih je enaka \xe2\x80\x93 otrok, ki se ne umiva. Vendar pa je Cicifuj vzoren, saj si roke, ko ugotovi, da niso \xc4\x8diste, nemudoma umije, poleg tega pa pravi, da jih je le pozabil umiti. Juri Muri pa se no\xc4\x8de umivati, vode se celo boji. Odpotuje v Afriko, a se domov vrne \xc4\x8dist in po\xc4\x8desan, ter postane tako kot Cicifuj \xc4\x8disto\xc4\x8de vzor! Primerjali bi ga lahko tudi z literarnim likom Pedenjpedom avtorja Nika Grafenauerja.'